
I. Sarrera 

Udalbatzak, 2011ko ekainaren 11ko Osoko Bilkuran, Kontuen Ganberari 2010eko ekitaldiari buruzko fiskalizazio-txosten bat eskatzea erabaki zuen.

Eskatutakoak betetzeko, Ganbera honen 2011ko Fiskalizazio Programan sartu zen azterlan hori egitea. 2008ko abenduan, Ganberak txosten bat igorri zuen udalaren 2006ko ekitaldiko kontuei buruz. 

Erriberriko udalerriak 3.759 biztanle zituen 2010eko abenduaren 31n. Honako hauek dira udal horren kopuru ekonomiko aipagarrienak:

	
	Zenbatekoa
	Langileak, 2010-12-31n

	Erakundea
	Aitortutako betebeharrak
	Aitortutako eskubideak
	

	Erriberriko Udala
	5.495.622
	7.491.006
	28


Udalak ez du ez erakunde autonomorik ez sozietate publikorik eratu, eta mankomunitate hauetan hartzen du parte:

·  Mairagako Mankomunitatea, zeinaren bidez ematen baititu uraren ziklo integralaren zerbitzuak eta hiri-hondakin solidoen kudeaketa eta tratamendua.

· Nafarroako Erdialdeko Kirol, Gizarte eta Kultur Zerbitzuen Mankomunitatea.

· Erriberriko eskualdeko Oinarrizko Gizarte Zerbitzuen Mankomunitatea 

Laburbilduz, ematen dituen zerbitzu publiko nagusiak eta haiek emateko modua ondoko taula honetan ageri direnak dira:

	Zerbitzua
	Udala
	Mankomunitatea
	Zerbitzu-kontratuak

	Zerbitzu administratibo orokorrak
	X
	
	

	Udalzaintza
	X
	
	

	Musika Eskola
	X
	
	

	Etxez etxeko laguntza-zerbitzua
	
	X
	

	Hilerria
	
	
	X

	Hirigintza
	X
	
	

	Uraren presio handiko hornidura
	
	X
	

	Uraren behe presioko hornidura
	
	X
	

	Hiri hondakinak
	
	X
	

	Bideak garbitzea
	X
	
	

	Kultur etxea
	X
	
	

	Oinarrizko gizarte-zerbitzua
	
	X
	

	Udal kiroldegia
	X
	
	

	Igerilekuak
	X
	
	

	Kirol jardueren kudeaketa
	
	X
	

	Zentro mediko eta hezkuntzakoen mantentzea
	X
	
	

	Liburutegia
	X
	
	

	Udalaren futbol zelaia
	X
	
	

	Ludoteka
	X
	
	

	Gizarte Etxea
	X
	
	


Erriberriko Udalari 2010eko ekitaldian aplikatzekoa zaion araubide juridikoa, funtsean, honako hau izan da:

· Nafarroako Toki Administrazioari buruzko 6/1990 Foru Legea.

· Nafarroako Toki Ogasunei buruzko 2/1995 Foru Legea.

· Nafarroako Toki Araubidea Gaurkotzeari buruzko 11/2004 Foru Legea.

· Toki Araubidearen Oinarriak Arautzeko 7/1985 Legea.

· 251/1993 Legegintzako Foru Dekretua, Nafarroako Administrazio Publikoen Zerbitzuko Langileen Estatutuaren Testu Bategina onesten duena.

· Langileen Estatutuari buruzko 1/1995 Errege Lege Dekretua.

· Kontratu Publikoei buruzko 6/2006 Foru Legea, otsailaren 14ko 1/2007 Foru Legeak toki entitateei buruz ezarritako berezitasunekin.

· Diru-laguntzei buruzko 38/2003 Lege Orokorra.

· 35/2002 Foru Legea, Lurraldearen Antolamendu eta Hirigintzari buruzkoa.

· Ekainaren 11ko 12/2010 Foru Legea, Defizit publikoa murrizteko neurri bereziak Nafarroako Foru Komunitatean moldatzen dituena.

· Urriaren 26ko 13/2009 Errege Dekretu Legea, Enplegurako eta tokiko iraungarritasunerako estatuko funtsa sortu zuena.

· Uztailaren 5eko 15/2010 Legea, merkataritza-eragiketen berankortasunaren aurkako neurriei buruzkoa.

· Kontabilitatearen eta aurrekontuen arloan, araubide juridikoa ezartzen dutenak 1998ko irailaren 21eko 270, 271 eta 272 foru dekretuak dira, Nafarroako toki administraziorako aurrekontu eta gastu publikoari, aurrekontu-egiturari eta kontabilitateari buruzkoak.

· Udalaren 2010eko aurrekontuaren exekuzio-oinarriak eta gainerako barne arauak.

Txostenak sei atal ditu, sarrera hau barne. Bigarren atalean, txostenaren helburuak azaltzen dira eta hirugarrenean, berriz, egindako lanaren norainokoa. Laugarrenean, Udalaren Kontu Orokorrari buruz dugun iritzia agertzen dugu; bosgarrenean, berriz, kontu horren laburpen bat jaso dugu. Seigarrenean, erakundearen antolaketa eta barne-kontrola hobetzeko egokitzat jotzen ditugun iruzkin, ondorioztapen eta aholkuak biltzen dira. Honekin batera doan eranskinean, udalaren 2010eko abenduaren 31ko organigrama bildu dugu.

Eskerrak eman nahi dizkiegu udaleko langileei, lan hau egiteko eman diguten laguntzarengatik.

II. Helburua 

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Erriberriko Udalaren 2010eko ekitaldiko Kontu Orokorraren arauzkotasun-fiskalizazioa egin dugu.

Txostenak honako puntu hauei buruz dugun iritzia agertzea du helburua:

· Ea Erriberriko Udalaren 2010eko ekitaldiko Kontu Orokorrak irudi zehatza erakusten duen alderdi esanguratsu guztietan, hots, ondareari, gastu eta diru-sarreren aurrekontuaren likidazioari eta 2010eko abenduaren 31ko finantza-egoerari dagokienez, bai eta data horretan amaituriko urteko ekitaldian eginiko eragiketen emaitzei dagokienez ere, aplikatzekoa den informazio finantzario publikoari buruzko lege-esparruari eta, bereziki, bertan jasotzen diren kontabilitateko printzipio eta irizpideei jarraituz betiere.

· Zenbateraino bete duten Udalak 2010ean izandako jarduerari aplikatzekoa zaion legedia.

· Udalaren finantza-egoera 2010eko abenduaren 31n.

· Ganbera honek 2006ko fiskalizazio txostenean eman zituen aholkuak noraino bete diren.

Txosten honetan, Udalak ezarritako barne kontroleko sistema, sistema administratiboa eta kontabilitate- nahiz kudeaketa-sistemak hobetzeko edota osatzeko egokitzat jo ditugun aholkuak ere gehitu ditugu.

III. Norainokoa

Kontuen Ganberak Erriberriko Udalaren 2010eko ekitaldiko Kontu Orokorraren arauzkotasunari buruzko fiskalizazioa egin du, honako finantza-egoera hauek kontuan hartuta, besteren artean: 

· Aurrekontu-betetzearen egoera.

· Aurrekontuaren emaitza eta diruzaintzako gerakinaren egoera.

· Egoera-balantzea eta Galeren eta Irabazien Kontua.

· Kontu Orokorraren eranskinak: memoria, zorraren egoera eta kontu-hartzailearen txostena, besteak beste.

Lan hau Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan jasotako sektore publikoaren auditoriari buruzko printzipioei eta arauei jarraituz, eta azterlanaren helburuen eta inguruabarren arabera beharrezkotzat jo ditugun hautaproba edo prozedura tekniko guztiak aplikatuz osatu da. Prozedura horien artean laginen teknika, edo kontusail edo eragiketa zehatz hautatuak berrikustekoa erabili dira.

Zehazki, aurrekontuen eta finantza egoera-orrien edukia eta koherentzia eta aplikaturiko oinarrizko prozedurak aztertu dira; orobat ebaluatu dira Udalaren antolaketa, kontabilitateko eta barne kontroleko alderdi nabarmenenak ere.

2010eko abenduaren 31n zuen finantza-egoera aztertzeko, gisa honetako lanetan erabiltzen dituen magnitude, ratio eta adierazleak aplikatu ditu Ganbera honek.

IV. Iritzia

Egin dugun lanaren irismenaren neurrian, Erriberriko Udalaren 2010eko ekitaldiko Kontu Orokorra aztertu dugu; kontu horren prestaketaren eta edukiaren erantzukizuna Udalarena berarena da.

Gure azterketa-lanetik ondoko iritzia atera dugu ondorioz: 

IV.1. Kontu Orokorra

Gure iritzian, Erriberriko Udalaren 2010eko ekitaldiko Kontu Orokorrak zehazki jasotzen ditu, alderdirik behinenetan, gastuen eta diru-sarreren aurrekontuen likidazioa, abenduaren 31ko ondare-egoera eta eginiko eragiketen emaitzak. Halaber, behar adina informazio biltzen du hura egoki interpretatu eta ulertzeko, aplikatzekoa den informazio finantzario publikoko arau-esparruaren arabera, eta, bereziki, hartan biltzen diren kontabilitate-printzipio eta -irizpideen arabera.

IV.2. Legezkotasuna

Eginiko lanaren irismenaren neurrian, esan daiteke Udalaren jarduera ekonomiko eta finantzarioa, oro har, legezkotasun-printzipioari jarraituz egiten dela.

IV.3. 2010eko abenduaren 31ko egoera ekonomiko eta finantzarioa

Taula honetan adierazten da zer bilakaera izan duten azken urteotan aurrekontuen likidazioek eta adierazle ekonomiko-finantzario nagusiek:

	
	2010
	2009
	2008
	2007
	2006

	Diru-sarrerak guztira
	7.491.006
	9.418.830
	5.852.440
	5.745.815
	3.715.522

	Gastuak, guztira
	5.495.622
	10.043.533
	7.007.247
	3.921.732
	3.702.870

	
	
	
	
	
	

	Diru-sarrera arruntak – Gastu arruntak
	345.491
	726.504
	1.016.996
	1.286.096
	671.094

	Gainerako diru-sarrerak - Gainerako gastuak
	1.649.893
	-1.351.207
	-2.171.803
	537.988
	-658.441

	Aurrekontu-emaitza
	1.995.384
	-624.703
	-1.154.807
	1.824.083
	12.652

	Emaitza doitua
	-79.814
	990.477
	-1.083.955
	421.939
	292.288

	
	
	
	
	
	

	Aurrezki gordina
	493.708
	769.301
	1.042.853
	1.306.085
	681.480

	Aurrezki garbia
	271.353
	652.670
	943.219
	1.206.264
	596.698

	Zorpetze-maila
	% 5,83
	% 3,24
	% 2,63
	% 2,69
	% 2,92

	Zorpetze-muga
	% 12,95
	% 21,37
	% 27,56
	% 35,19
	% 23,43

	Diruzaintza-gerakina
	1.141.901
	620.144
	1.481.585
	2.220.898
	793.321

	Atxikitako gerakina
	2.403.075
	515.106
	2.069.198
	2.008.477
	299.014

	Gerakina, gastu orokorretarako
	-1.261.174
	105.038
	-587.613
	212.421
	494.307

	Zor bizia
	6.141.808
	4.076.947
	850.781
	924.558
	1.004.389


Erriberriko Udalaren hasierako aurreikuspenak 4.367.719 eurokoak ziren 2010ean; aurreikuspen horiek, ordea, 1.510.310 euroko emendio bat izan zuten, aurrekontuen aldaketen bidez (ehuneko 34ko emendioa); emendio hori inbertsioetarako gastuen eta gastu horien finantzaketaren emendioaz justifikatzen da.

Aitorturiko betebeharrak 5.495.622 eurokoak dira; ehuneko 94ko betetze-maila eta ehuneko 87ko ordainketa-portzentajea izan dute. Diru-sarrerei dagokienez, aitortutako eskubideak 7.491.006 eurokoak dira, eta ehuneko 128ko betetze-maila eta ehuneko kobrantza-portzentajea izan dute.

Gastuko 100 eurotik helburuotarako erabili da euro bakoitza eta honakoen bidez finantzatu da:

	Gastuaren izaera
	Zenbatekoa
	Finantza-iturria
	Zenbatekoa

	Langileak
	27
	Zerga bidezko diru-sarrerak
	27

	Bestelako gastu arruntak
	34
	Transferentziak
	36

	Inbertsioak
	35
	Ondare bidezko diru-sarrerak
	4

	Finantza-zama
	4
	Inbertsioen besterentzea
	4

	
	
	Bankuen maileguak
	29

	
	100
	
	100


Aurrezki gordina 493.708 eurokoa izan da, baina zorpetzeak eragindako finantza-zamak –222.356 euro– aurrezki horren parte bat jaten du, eta 271.353 euroko aurrezki garbia geratzen da. Udalaren zorpetze-maila ehuneko 5,83koa da; zazpi puntuko portzentajea geratzen zaio, beraz, gehieneko zorpetze-mailara iristeko. 

2010eko abenduaren 31n, zor bizia 6.141.809 eurokoa da: zor bizi hori erakunde honen diru-sarrera arrunt guztien ehuneko 161 da; portzentaje hori gaur egun zor berriak egiteko dagoen legezko muga, ehuneko 75, baino askoz gorago dago.

Udalaren aurrekontu-emaitza doitua eta diruzaintza-gerakina ondoko koadro honetan adierazten dira: 

	Magnitudea
	Eurotan

	Aurrekontu-emaitza doitua
	-79.814

	Diruzaintza-gerakina, guztira
	1.141.901

	Gastu orokorretako diruzaintzako gerakina
	-1.261.174


Udalaren aurrekontu-emaitza doitua (-79.814 euro) 2009an izan zena baino nabarmen txikiagoa da (990.477 euro). Udalaren gastu orokorretarako diruzaintza-gerakinak balio negatiboak ditu; horregatik, bada, 270/1998 Foru Dekretuaren 103. artikuluan aurreikusten diren neurriak ezarri beharko dira. 2009an, Udalaren gastu orokorretarako gerakina positiboa izan zen: 105.038 euro.

2010ean gastu orokorretarako diruzaintza-gerakinaren egoera negatiboaren arrazoia diruzaintza-gerakinak 2.403.074 euroko balio atxikiak izatea da, hau da, udalak hitzartuta du kopuru hori, 2010. urtearen bukaeran udalaren diruzaintzaren egoera zailari aurre egiteko hitzartutako 2.139.000 euroko mailegua dela-eta, batez ere.

Diruzaintzaren egoera zail horren arrazoi nagusia udalak aitortu eta agentzia exekutiboan dauden diru-sarrerak dira (1.915.471 euro); hain zuzen ere, horiek sortzen baitute txosten honen VI.3 puntuan aipatu dugun likidezia-arazoa, UER-3 hirigintza-ekimenak, kooperazio-sistemaz bideratuak, eragina.

IV.4. Ganbera honek 2006ko fiskalizazio-txostenean eman zituen aholkuak noraino bete diren

Oro har, esan daiteke Ganbera honek 2006ko fiskalizazio-txostenean eman zituen aholku nagusi guztiak bete direla.

Laburbilduz, eta azken ondorio gisa, Ganbera honen iritzian Erriberriko Udala bere aurrekontua gaur egungo krisi ekonomikora egokitzen ari da. Inbertsio handiak egin diren aldi baten ondoren ari da hori gertatzen; azkeneko bost urte hauetan, izan ere, 16 milioi euroko inbertsioak egin baitira, zorpetuz eta udal ondarea salduz finantzaturik gehienbat.

2010eko zorpetzeko ahalmen teorikoa txikitu egingo da hurrengo ekitaldietan, ezaldia duten maileguak amortizatzen hasitakoan.

Hurrengo ekitaldietan Udalak inbertsio horiek mantentzen, gainerako gastu arruntetan aurrezteko eta gastua mugatzeko neurriak hartzen eta diru-sarrera horiek mantentzen edo handitzen zentratu beharko du bere jarduera.

Gai honi dagokionez, esan beharra dago arazo gehiena konponduko litzatekeela UER-3 hirigintza-ekimenaren ondoriozko funtsak eskuratzea lortuko balitz.

Hala eta guztiz ere, ondoko puntu hauei buruz gogoeta egin beharko litzatekeela iruditzen zaigu:


Diru-sarrerei dagokienez

· Gaur egun dauden zergak, zerga-tipoak eta tasak zabaldu edota eguneratzea aztertuko duen Zerga Kontroleko Udal Plan bat ezartzea.

· Herri-lurretan eragina duten kanonak berrikustea.

· Tasak eta prezio publikoak berrikustea.

· Zerbitzuak emateko behar beharrezkoa ez den ondarea besterentzea.


Gastuei dagokienez

· Zerbitzu jakin batzuetarako lizitazio berriak egitea edo kontratu-baldintzak negoziatzea.

· Obrak, ahal denean, zerga berezien bidez finantzatzea.

· Gastua optimizatzea, horretarako diru-laguntzak emateko konpromisoak hartu diren hitzarmenak berrikusiz.

· Zorra berriro negoziatzea eta ezaldiak eskatzea.

Neurri hauek guztiak Udalaren aurrekontu-politika epe luzera orientatuko duen plan ekonomiko-finantzario baten barruan aztertu beharko lirateke.

V. Udalaren 2010eko Kontu Orokorraren laburpena

Ondoren, Udalaren 2010eko Kontu Orokorrak jasotzen dituen finantzen egoera-orrien laburpen bat ematen dugu.

V.1. Aurrekontuaren 2010eko ekitaldiko betetze-egoera.

Gastuak kapitulu ekonomikoen arabera

	Gastuen kapituluak
	Hasierako aurreikuspena
	Aldaketak
	Behin betiko aurreikuspenak
	Aitortutako betebeharrak
	Betetzea (%)
	Ordainketak
	Ordainketak (%)
	Ordaintzeke dagoena

	1 Langile-gastuak
	1.553.840
	-33.400
	1.520.440
	1.459.433
	96,0
	1.435.573
	98,37
	23.860

	2. Ondasun arrunten eta zerbitzuen gastuak
	1.445.279
	125.100
	1.570.379
	1.567.074
	99,8
	1.393.340
	88,91
	173.734 

	3 Finantza-gastuak
	166.600
	-8.000
	158.600
	148.218
	93,5
	144.924 
	97,78
	3.294

	4 Transferentziak
	240.900
	80.829
	321.729
	291.242
	90,5
	213.437 
	73,28
	77.805

	6. Inbertsio errealak
	881.200
	1.336.781
	2.217.981
	1.951.075
	88,0
	1.518.409
	77,82
	432.666

	7 Kapital-transferentziak
	5.000
	0
	5.000
	4.443
	88,9
	4.253 
	95,72
	190

	9. Finantza-pasiboak
	74.900
	0
	74.900
	74.138
	99,0
	74.138 
	100,00
	0

	Gastuak, guztira
	4.367.719
	1.510.310
	5.869.029
	5.495.622
	93,6
	4.784.074
	87,05
	711.548


Diru-sarrerak kapitulu ekonomikoen arabera

	Diru-sarreren kapituluak
	Hasierako aurreikuspena
	Aldaketak
	Behin betiko aurreikuspenak
	Aitortutako eskubideak
	Betetzea (%)
	Kobrantzak
	Kobrantzak (%)
	Kobratzeke dagoena

	1 Zuzeneko zergak
	1.137.364 
	0
	1.137.364 
	1.238.601
	108,9
	1.063.130
	85,83
	175.471

	2 Zeharkako zergak
	300.000
	0
	300.000
	193.587
	64,5
	149.548
	77,25
	44.039

	3 Tasak eta bestelako diru-sarrerak
	535.800
	0
	535.800
	579.105
	108,1
	517.449
	89,35
	61.656

	4 Transferentzia arruntak
	1.204.700
	275.000
	1.479.700
	1.469.762
	99,3
	1.334.576
	90,80
	135.186

	5 Ondare bidezko diru-sarrerak
	319.855
	0
	319.855
	330.401
	103,3
	279.963
	84,73
	50.438

	6 Inbertsioen besterentzea
	500.000
	0
	500.000
	332.657
	66,5
	332.657
	100,00
	0

	7 Kapital-transferentziak
	370.000
	692.188
	1.062.188
	1.207.893
	113,7
	529.662
	43,85
	678.231

	8. Finantza-aktiboak
	0
	380.875
	380.875
	0
	0
	0
	0
	0

	9. Finantza-pasiboak
	0
	153.247
	153.247
	2.139.000
	1.395,8
	2.139.000
	100,00
	0

	Diru-sarrerak guztira
	4.367.719
	1.501.310
	5.869.029
	7.491.006
	127,6
	6.345.985
	84,71
	1.145.021


V.2. Udalaren 2010eko aurrekontuaren emaitza

	Kontzeptua
	2010eko ekitaldia
	2009ko ekitaldia

	+ Aitorturiko eskubide garbiak
	7.491.006,16
	9.418.829,78

	- Aitorturiko betebehar garbiak
	5.495.622,08
	10.043.532,56

	= Aurrekontu-emaitza
	1.995.384,08
	(624.702,78)

	 Doitzeak
	
	

	- Finantzaketaren desbideratze positiboa G.F.A.
	2.339.213,51
	580.030,57

	+ Finantzaketaren desbideraketa negatiboa G.F.A.
	35.912,66
	2.195.210,53

	+ Diruzaintzako gerakinaz finantzaturiko gastuak
	228.102,47
	0

	= Aurrekontu-emaitza doitua
	(79.814,30)
	990.477,18


V.3. Udalaren diruzaintzako gerakinaren egoera-orria 2010eko abenduaren 31n
	Kontzeptua
	2010eko ekitaldia
	2009ko ekitaldia

	+ Kobratzeko dauden eskubideak
	2.185.709,80
	3.116.361,93

	+ Diru-sarreren aurrekontua: Aurtengo ekitaldia
	1.145.021,50
	2.387.352,98

	+ Diru-sarreren aurrekontua: Itxitako ekitaldia
	2.650.386,90
	1.071.605,71

	+ Aurrekontuz kanpoko diru-sarrerak
	305.772,15
	473.225,77

	Gastuak ordaintzea 
	0
	0

	- Bilketa zaileko eskubideak
	-1.915.470,75
	-815.822,53

	- Aplikatzeke dauden diru-sarrerak
	0
	0

	- Ordaintzeko dauden betebeharrak
	2.351.341,62
	3.313.156,48

	+ Gastuen aurrekontua: Aurtengo ekitaldia
	711.549,36
	1.871.900,50

	+ Gastuen aurrekontua: Itxitako ekitaldia
	1.036.697,78
	93.625,65

	+ Diru-sarreren itzulketa
	30.134,27
	334,40

	+ Aurrekontuz kanpoko gastuak
	572.960,21
	1.347.295,93

	+ Diruzaintzako funts likidoak
	1.101.797,48
	275.716,01

	+ Finantziazioko desbideratze metatu negatiboak
	205.735,00
	541.222,28

	= Diruzaintzako gerakina, guztira
	1.141.901
	620.143,43

	Finantzaketa atxikia duten gastuen ondoriozko diruzaintza-gerakina
	55.533,63
	82.526,74

	Baliabide atxikien diruzaintza-gerakina
	2.347.540,97
	432.578,93

	Gastu orokorretarako diruzaintza-gerakina
	-1.261.173,94
	105.038,07


Udalak UER3 hirigintzako ekimenak eragin litzakeen kobrantzak nekez eskuratzekotzat ematean eta diruzaintzako maileguaren 2,1 milioiak funtsean atxikitako baliabidetzat ematean erakutsi duen zuhurtziazko irizpidea azpimarratu nahi dugu.

V.4. Udalaren 2010eko abenduaren 31ko egoerari buruzko balantzea

Aktiboa

	
	Deskribapena
	2010
	2009

	A
	Ibilgetua
	24.128.961,15
	22.846.954,93

	1
	Ibilgetu materiala
	13.865.017,41
	13.345.645,40

	2
	Ibilgetu ez-materiala
	397.081,84
	274.583,34

	3
	Erabilera orokorrerako azpiegiturak eta ondasunak
	6.000.144,49
	5.635.405,80

	4
	Herri-ondasunak
	3.865.937,19
	3.590.540,17

	5
	Finantza-ibilgetua
	780,22
	780,22

	C
	Ibilkorra
	5.202.978,03
	4.211.004,48

	8
	Zordunak
	4.101.180,55
	3.932.184,46

	9
	Finantza-kontuak
	1.101.797,48
	275.716,01

	10
	Aldizkatzearen ondoriozko doitzeak
	0
	3.104,01

	
	Aktiboa, guztira
	29.331.939,18
	27.057.959,41


Pasiboa
	
	Deskribapena
	2010
	2009

	A
	Funts berekiak
	20.934.298,95
	19.667.855,70

	1
	Ondarea eta erreserbak
	14.573.158,94
	12.515.600,66

	2
	Emaitza ekonomikoak – onura (galera)
	(95.510,40)
	2.057.558,34

	3
	Kapital-diru-laguntzak
	6.361.140,01
	5.094.696,70

	C
	Epe luzeko hartzekodunak
	5.913.208,95
	4.002.847,23

	4
	Jasotako gordailuak, maileguak eta fidantzak
	5.913.208,95
	4.002.847,23

	D
	Epe laburreko hartzekodunak
	2.579.941,62
	3.387.256,48

	5
	Itxitako aurrekontuetako hartzekodunak eta aurrekontuez kanpokoak
	2.579.941,62
	3.387.256,48

	
	Pasiboa, guztira
	29.331.939,18
	27.057.959,41


V.5. Udalaren 2010eko galeren eta irabazien kontua

Ekitaldiko emaitza arruntak

	Zorra
	Hartzeko

	Deskribapena
	2010
	2009
	Deskribapena
	2010
	2009

	 3 Hasierako izakinak
	0
	0
	 3 Bukaerako izakinak
	0
	0

	39 Izakinen balio-galtzeen hornidurak 
	0
	0
	39 Izakinen balio-galtzeen hornidura
	0
	0

	60 Erosketak
	0
	0
	70 Salmentak
	353.769,70
	299.101,42

	61 Langile-gastuak
	1.462.873,70
	1.515.964,87
	71 Ondasunaren eta enpresaren errenta
	434.659,97
	280.411,04

	62 Finantza-gastuak
	148.217,53
	42.797,27
	72 Produkzioari eta inportazioari loturiko tributuak 
	975.739,50
	986.394,42

	63 Tributuak
	18,88
	335,78
	73 Errentaren eta ondarearen gaineko zerga arruntak
	189.729,59
	187.130,67

	64 Lanak, zuzkidurak eta kanpoko zerbitzuak
	1.566.717,95
	1.099.784,96
	75 Ekitaldiko emaitzetara aldaturiko diru-laguntzak eta dohaintzak 
	0
	0

	65 Gizarte-prestazioak
	0
	0
	76 Transferentzia arruntak
	1.378.311,84
	1.233.661,97

	66. Ustiapeneko diru-laguntzak
	0
	0
	77 Kapitalaren gaineko zergak
	262.022,08
	536.554,87

	67 Transferentzia arruntak
	291.241,50
	214.532,00
	78 Bestelako diru-sarrerak
	158.673,61
	1.784.497,80

	68 Kapital-transferentziak
	4.443,14
	4.613,88
	79 Beren helbururako aplikaturiko hornidurak
	0
	0

	69 Amortizazio eta horniduretarako hornidura, ekitaldikoa
	511.541,17
	339.901,98
	 

	800 Ekitaldiko emaitza arrunta (saldo hartzekoduna)
	0
	2.089.821,45
	800 Ekitaldiko emaitza arruntak (saldo zorduna)
	232.147,58
	0

	Guztira
	3.985.053,87
	5.307.752,19
	Guztira
	3.985.053,87
	5.307.752,19


Ekitaldiko emaitzak

	Zorra
	Hartzeko

	Deskribapena
	2010
	2009 
	Deskribapena
	2010
	2009 

	80 Ekitaldiko emaitza arrunta (saldo zorduna)
	232.148
	0
	80 Ekitaldiko emaitza arrunta (saldo hartzekoduna)
	0
	2.089.821

	82 Ekitaldiko aparteko emaitzak (saldo zorduna)
	0
	0
	82 Ezohiko emaitzak (saldo hartzekoduna)
	175.129
	0

	83 Balore-karteraren emaitzak (saldo zorduna)
	0
	0
	83 Balore-karteraren emaitzak (saldo hartzekoduna)
	0
	0

	84 Itxitako aurrekontuetako eskubide eta betebeharren aldaketa
	38.492
	32.263
	84 Itxitako aurrekontuetako eskubide eta betebeharren aldaketa
	0
	0

	89 Etekin garbia, guztira (saldo hartzekoduna)
	0
	2.057.558
	89 Galera garbia, guztira (saldo zorduna)
	95.510
	0

	Guztira
	270.639
	2.089.821
	Guztira
	4270.639
	2.089.821


VI. Udalari buruzko iruzkin, ondorio eta aholkuak

Ondoren, Kontuen Ganbera honek Udalaren funtzionamenduaz atera dituen ondorio nagusiak eta, haren aburuz, Udalak, bere antolamendu, prozedura, kontabilitate eta barne-kontroleko sistemak hobetzeko, kudeaketa-arlo garrantzitsuenetako bakoitzerako jarraitu beharko lituzkeen aholku nagusiak aipatzen dira.

VI.1. Alderdi orokorrak

Kontu Orokorra onartzeko dago oraindik txosten hau ematen den datan. Hala ere, eskaera egin denez, eta finantzen egoera-orriak prestatuta daudenez, lana egitea erabaki dugu, osoko bilkurak kontuak oraindik onartu gabe badauzka ere.

Gure aholkua:

· Kontu Orokorra indarrean dagoen legediak agintzen duen epearen barruan onartzea.

· Kontrol sistema egoki bat ezartzea, inbertsio errealen besterentzea Udalaren egoera-balantzean behar bezala ager dadin. Zenbait kasutan alta balantzean eskuratzea gertatu denean jaso ordez besterentzea egin den unean jasotzen dela ikusi dugu.

VI.2. Langile-gastuak

Langileen kapituluan 1.459.433 euro egiten dute aitortutako betebeharrek; alegia, 2010eko ekitaldian aitortutako gastu guztien ehuneko 27. Ehuneko 96ko neurri batean bete dira, eta 2009ko ekitaldiarekin alderatuta, ehuneko lau egin dute behera.

Hona kontuak banakatuta, 2009koekin alderatuta:

	
	Aitortutako betebeharrak
	Aldea, ehunekotan

	
	2010
	2009
	

	Goi-karguak
	47.648
	51.266
	-7

	Funtzionarioak
	408.413
	426.725
	-4

	Langile finkoak
	522.128
	523.149
	-

	Bestelako langileak
	540
	6.869
	-92

	Gizarte-zamak
	480.703
	505.263
	-5

	1. kapitulua, guztira
	1.459.433
	1.513.231
	-4%


Udalak 2010erako duen plantilla organikoak 40 lanpostu dauzka. Horietatik 11 daude hutsik. Hona lanpostu horien taula:

	
	Lanpostuak
	Aktiboa
	Lanpostu hutsak
	Betetako lanpostu hutsak.

	Funtzionarioak
	21
	15
	6
	0

	Langile finkoak
	4
	2
	1
	1

	Lanaldi mugatuko lan kontratupekoak
	12
	8
	3
	1

	Bitartekoak
	3
	3
	0
	0

	Guztira
	40
	28
	10
	2


Hau da, langile efektiboak 28 pertsona dira: 15 funtzionario, 2 lan-kontratudun finko, 8 lanaldi mugatuko lan-kontratudun eta 3 bitarteko kontratudun. Bitarteko langile hauei dagokienez, esan beharra dugu 5 urteko antzinatasuna dutela denen Udalean.

2010eko ekitaldi honetan Udalak kontratu finkoko langileak hartu ditu. Horrez gainera, aldi baterako kontratuak ere egin ditu, ESNean iragarkiak jarriz eta arauzko probak eginez. Aztertu ditugun kontratazio-prozesuetan ez dugu merituaren eta gaitasunaren printzipioa hausten duten gertaerarik ikusi. Beste alde batetik, kontratazio-prozesu hauei buruz ez dago legezkanpokotasun-txostenik.

Udalak emandako informazioak erakusten duenez, 40 pertsonaz osatzen da 2010eko ekitaldian Udalean lanean jardun duen langile-multzoa. Langile horiei ordainsari hauek aplikatzen zaizkie:

· Funtzionarioak: foru-legedian ezarritako ordainsariak dauzkate.

· Lan-kontratupeko langileak: Nafarroako Gobernuaren lan-kontratupeko langileen hitzarmen kolektiboa.

Udal langileei 12/2010 Foru Legean aurreikusitako murrizketak aplikatu zaizkie. Murrizketa horien zenbatekoa ez da bideratu zorra ordaintzera.

Langile-gastu horiei buruz egindako azterketatik eta ofizial administraria izateko lanpostu bat betetzeko espedientetik ondorioztatzen da, orokorrean, indarrean dauden arauak egoki betetzen direla.

Gure aholkua:

· Langile-plantilla behin betiko finkatzeko, bitarteko aldi baterako bete diren lanpostu horiek behin betirako eskaintzea eta deia egitea komeni den aztertzea. 

· Aurreikusitako ordainsarien beherapena zorra amortizatzeko aplikatzea.

VI.3. Ondasun arruntetan eta zerbitzuetan egindako gastuak

Ondasun arrunten eta zerbitzuen erosketek 1.567.074 euro egin dute 2010ean; haien ehuneko 99 bete da. Kapitulu honek gastuen aurrekontuko guztizkoaren ehuneko 29 egiten du, eta ehuneko 42ko emendioa izan du 2009koarekin alderatuta.

Emendio hori 2009ko ekitaldiko bukaera aldera inauguratu zen eta 2010eko ekitaldian zehar 106.000 euro inguruko gastuak eragin dituen polikiroldegiaren kudeaketak eragina da gehienbat. 2011ko urritik aurrera Udalak bere gain hartu du zuzenean polikiroldegiaren kudeaketa. Bete alde batetik kultura- eta kirol-jardueretako gastuetan emendio nabarmena izan da; emendio horren arrazoia Antzerki Klasikoko Jaialdiari dagozkion gastuak izan zira; Jaialdi hori Estatutik helburu horretarako jasotako 170.000 euroko diru-laguntzen bidez ordaindu da osorik.

Kapitulu honetako gastuen lagin batez egin den azterketatik egiaztatu denez, gastu horiek kontratu-legediaren arabera tramitatzen direla eta dagokien moduan onartu, ikuskatu eta kontabilizatu direla ikusi da. Hala eta guztiz ere, puntuok aipatu behar dira: 

· Laguntza-kontratu batzuek, 2002ko azaroaren 21ean Agentzia Exekutiboarekin egindakoak, esate baterako, gaur egun indarrean dagoen araudiak ezarrita dauzkan indarraldiaren epeak gainditzen dituzte.

· Badira bi arrisku-poliza, arrisku berari dagozkionak eta, horrenbestez, arrisku hori bi bider aseguratu eta ordaindu da.

Gure aholkua:

· Gaur egun indarrean dagoen legeriak ezarrita dauzkan indarraldi-mugak gainditzen dituzten kontratuei dagokienez kontratazio-espediente berriak tramitatzea.

· Aseguru-polizen indarraldiak aztertu eta bikoizketak saihestea.

VI.4. Transferentzia-gastuak

Transferentzia arruntek eta kapital-transferentziek 295.685 euro egin dute 2010ean eta ehuneko 91ko betetze-maila izan dute. Transferentzia horiek aitortutako betebeharren guztizkoaren ehuneko bost egiten dute, eta ehuneko 36ko emendioa izan dute 2009koekin alderatuta. Ia transferentzia guztiak transferentzia arruntak dira.

2010ean kapitulu honetan izan den emendio handi hori eremu ureztatuak bihurtu diren herri-lurren esleipendunei emandako diru-laguntzengatik gertatu da batez ere; 86.497 euroko diru-laguntzak eman dira guztira; horietatik 33.763 euro lursail horien esleipendunei esleitutako lursailetarako ureztapena ezartzen izandako atzerapenagatik emandako kalte-ordainei dagozkie eta 52.734 euro esleitutako lursailetan draina-bideak ezartzeko emandako diru-laguntzei. Lehenengo kontzeptuari dagokionez, Udalak urteko kanona igorri zien, baina esleipendunek lur horiek ureztatzeko lursail bihurtzeko lanetan izandako atzerapenagatik ureztapenik izan ez zuten sei hilabeteei zegokien partea itzultzeko eskatu zuten. Diru hori (33.763 euro) Udalak Nafarroako Gobernuari eskatu zion, bere aldetik; hark, ordea, ez zuen aintzat hartu erreklamazio hori, Landa Garapeneko Zuzendari Nagusiak 2011ko otsailaren 15ean emandako erabakiaren bitartez. 

Gainerako transferentziak Oinarrizko Gizarte Zerbitzuen Mankomunitatea eta Kirol Zerbitzuen Mankomunitatea finantzatzeko (77.173 euro), irabazi-asmorik gabeko erakundeentzat emandako (97.962 euro), JEZaren hobariak itzultzeko (13.369 euro) eta partzuergoetarako ekarpenak egiteko egindakoak dira.

Lehiaketa bidez esleitzen diren diru-laguntzei dagokienez (irabazi-asmorik gabeko erakundeentzakoak), exekuzio-oinarriek gaingiroki arautzen dute haiek nola eman, baina ez dira ezartzen haiek emateko irizpide egokiak. Arau gisa, aurrekontuetan izendatuta dagoen zenbatekoa eskatzaile guztien artean banatzen da, baina ez dago jasota zertan oinarritzen den banaketa. Egin den azterketatik egiaztatu denez, gastu horiek modu egokian tramitatzen direla ikusi da, baina ez da beti-beti exijitzen exekuzio-oinarrietan eskatzen dena.

Diru-laguntza horien artean, musika-bandak jasotakoa nabarmendu nahi dugu: 22.600 euro guztira, hau da, biztanle bakoitzeko 6,01 euro, hain zuzen. 

Egindako ohar horiek kontuan hartuta, beraz, hona gure aholkuak:

· Zorrozki bete behar da exekuzio-oinarrietan irabazi-asmorik gabeko erakundeentzako diru-laguntzei buruz ezarrita dagoena.

· Diru-laguntzak banatzeko irizpideak Udalak lehentasuna ematen dien helburuak kontuan hartuta zehaztea.

VI.5. Inbertsioak

Ekitaldi honetan egindako inbertsioak 1.951.075 eurokoak izan dira, eta ehuneko 88ko betetze-maila izan dute, behin betiko aurrekontuari dagokionez. Kapitulu honek ekitaldi honetan aitortutako betebeharren guztizkoaren ehuneko bost egiten du, eta ehuneko 72ko emendioa izan du 72koarekin alderatuta.

Kapitulu honetako gastuen lagin bat aztertu dugu, eta horien artean ondoko kontratazio-espedienteak sartu dira (BEZik gabeko zenbatekoak):

	Espedientea
	Mota
	Prozedura
	Lizitazioaren zenbatekoa
	Eskaintzak egin dituztenak
	Esleipenaren zenbatekoa

	Udaletxean egindako inbertsioak
	Obra
	Publizitaterik gabe negoziatua
	192.066
	2
	162.208

	Argiteria publikoa erreformatzea
	Obra
	Publizitaterik gabe negoziatua
	90.387
	5
	80.217

	Polikiroldegiko kanpoko pistetan egindako inbertsioak
	Obra
	Publizitaterik gabe negoziatua
	125.738
	9
	82.794


Horrez gainera, 2010eko ekitaldian Nafarroako Gobernuak Nafarroako Ubideko Eremu Ureztagarriko IV-4 sektorean sartzen diren Erriberriko Udaleko herri-lurretan ureztatzeko sarearen Proiektua onartu du, eta Riegos de Navarra, S.A. sozietate publikoari eman dio lan horiek egiteko ardura. Kontzeptu honen arabera aitorturiko betebeharrak 411.470 eurokoak dira.

Era berean, bi eraikin erosi direla ikusi dugu; Nafarroako Erdialdea Garatzeko Partzuergoaren egoitza eta Mankomunitateko Oinarrizko Gizarte Zerbitzuen egoitza jartzea da horien helburua.

Orobat ikusi dugu inbertsio-gastu gisa sartu dela Asociación de la Industria Navarra (A.I.N.) elkarteak biziberritze sozio-ekonomikoko planerako egindako 91.450 euroko inbertsioa.


Horrekin guztiarekin gutxi gorabehera gastuaren ehuneko 63 zuritzen duten dokumentuak egiaztatu ditugu.

Oro har, aplikatzekoak diren kontratuei buruzko legeen arabera izapidetu dira espedienteak.

Hala ere, azpimarratzekoa iruditzen zaigu polikiroldegiko pistetako obren emendioa, hasierako proiektuan aurreikusita ez zegoen estalkia jartzeak eragindako exekuzio-maila handitzeak eragina. Horrela, hain zuzen, 82.794 euroko esleipena zena, obrak likidatzean 109.250 euroko partida bilakatu da, BEZ sartu gabe.

Obrak izan behar dituzten ezaugarri guztiak kontuan hartuta planifikatzea eta proiektuak berrikusi eta eskatzen diren ezaugarri teknikoetara egokitzen direnean onartzea aholkatzen dugu.

Ondoren Udalak azkeneko bost urte hauetan egindako inbertsioen koadro bat jarri dugu. Inbertsio-ahalegin horrek, eta lan batzuetarako finantzaketa-faltak eragina da, funtsean, udalaren diruzaintzak gaur egun duen egoera. Koadroan ikusten denez, bost urte hauetan 16 milioi euroko inbertsioak egin ditu guztira Udalak; inbertsio horiek helburu jakinetarako diru-laguntzez eta ondarearen salmentaz finantzatu dira ehuneko 58an, eta gainerakoa zorpetuz eta bestelako baliabide bereki batzuk erabiliz.

	Inbertsioa
	Zenbatekoa

	Ikastetxe publikoko lanak
	1.053.011

	UPOko 3. EUaren hirigintza-lanak
	2.092.006

	Hilerriko obrak
	627.767

	Herri-lurrak ureztapen-lur bihurtzea
	2.058.389

	Kiroldegia
	3.690.340

	Alde zaharrean zoladura jartzea
	1.045.454

	Udaletxeko obren inbertsioa
	415.516

	Erri Berri zolatzea
	249.127

	Argi publikoak
	143.725

	Igerilekua eraberritzea
	96.440

	Ponpaketa
	79.794

	Erriberriko parajean berreskuratzea
	271.942

	Las Pozas kaleko etxabea erostea
	169.046

	Argi publikoetan egindako inbertsioak 
	253.877

	Beste zenbait
	3.760.278

	Guztira
	16.006.712


VI.6. Finantza-zama 

Gastuen aurrekontuko 3. eta 9. kapituluetako baturak 222.356 euro egiten du 2010ean. Kopuru horrek gastuen guztizkoren ehuneko 4 esan nahi du. Ehuneko 91 egin du gora 2009. urtearen aldean. 

2010ean Udalak beste mailegu batzuk eskuratu behar izan ditu –2.139.000 euroko mailegua–, udala aurkitzen zen finantza-egoera larriagatik batez ere; egoera larri hori UER-3 hirigintza-ekimenari dagozkion zenbait kuotatan ordainketa berandutzeak eragina da gehienbat.

Egin den azterketatik egiaztatu denez, gastu horiek modu egokian tramitatzen eta kontabilizatzen dira, baina bereziki aztertu beharko litzateke eta, hala badagokio, erregularizatu ere bai, 6.841 euroko zor zaharra.

Aurreko zorraren osotasunean, zor zahar horrez gainera, 2003tik 2010era arte eskatutako maileguak sartzen dira. Interes aldakorreko maileguak dira gehienak, euriborra gehi ehuneko zenbateko bat erreferentzia gisa dutenak. 2010eko abenduaren 31n, 6.141.808 eurokoa da zor bizia. Zor horien urtemugak ondoko taula honetan ageri da:

	Urte bakoitzean amortizatzeko zorra
	Muga-urtea
	Portzentajea

	6.841
	Muga-urterik gabe
	0,1

	227.385
	2011
	3,7

	287.750
	2012
	4,7

	291.481
	2013
	4,7

	295.336
	2014
	4,8

	299.321
	2015
	4,9

	300.929
	2016
	4,9

	305.048
	2017
	5

	237.181
	2018
	3,9

	241.576
	2019
	3,9

	246.115
	2020
	4,0

	3.402.845
	Gainerakoak
	55,4

	6.141.808
	Guztira
	100%


Koadro honetan ikusten den bezala, zorraren ehuneko 44,6k modu linealean du muga-urtea 2020 arte; urte horretatik aurrera bateraturik aurkeztu dugu zorraren gainerakoa; nolanahi ere kontuan hartu beharra dago amortizazioen kalendarioa 2035 arte iristen dela. Ekitaldi horietan amortizatu diren zor-portzentajeak 2010 arte izandakoen berdinak dira.

Udalak 2010eko ekitaldian zehar diruzaintzako hiru mailegu izan dituela nabarmendu behar da. Milioi bat euroko mailegu bat, 2010eko azaroaren 25ean amortizatua, osoko bilkurak prezio inguru hori izango zuten lursail batzuk saltzea erabaki zuelako eskatua. UER-3 saileko lursail horien salmenta ez zen egin, eta Udalak itzuli egin behar izan zuen mailegu hori.

Beste bi kredituak, bien artean 411.471 euro egiten zutenak, Ureztapenaren bigarren aldiko 411.000 euroak ordaintzeko eskatu ziren. Diruzaintzako mailegu horiek 2011ko lehenengo hiruhilabetekoan amortizatu ziren, Nafarroako Gobernuak herri-lurretako lursailetan ureztapena instalatzeagatik emandako kapitaleko 360.087 euroko diru-laguntza kobratu zenean. Ikus VI.8 puntua.

VI.7. Zerga bidezko diru-sarrerak

Udalaren aitortutako eskubideek 2.011.293 euro egiten dute 2010ean; ehuneko 7ko jaitsiera izan da aurreko ekitaldiarekin alderatuta. Kapituluka era honetan banatzen dira eskubide horiek:

	
	      Euro kopurua
	

	Zerga bidezko diru-sarrerak
	2010
	2009
	2010/2009 aldea (%)

	Zuzeneko zergak
	1.238.601
	1.457.665
	-15

	Zeharkako zergak
	193.587
	248.684
	-22

	Tasak, prezio publikoak eta bestelako diru-sarrerak
	579.105
	467.310
	24

	Zerga bidezko diru-sarrerak, guztira
	2.011.293
	2.173.659
	-7


Alde handienen arrazoiak hauek dira:

· Zuzeneko zergetan beherakada izan da (ehuneko 15); horren arrazoia, salmenta-eragiketak gutxitu direnez, horrek eragin duen Gainbalioaren gaineko Zergak izan duen beherakada izan da; zeharkako zergetan (EIOZ), berriz, ehuneko 22ko beherakada izan da, une honetako egoera ekonomikoaren ondorioz hirigintzako jarduera urritu delako; alor honetan ehuneko 65eko betetze-maila izan da.

Udalak aplikatutako tasak Toki Ogasunei buruzko 2/95 Foru Legeak jasotzen duen sortako tarte ertain-altuan kokatzen dira, ondoko taula honetan ikus daitekeen bezala:

	
	2/95 FORU LEGEA
	Udala, 2010

	Lurraren kontribuzioa
	0,10 - 0,50 bitartean
	

	   Landalurra
	
	0,6898

	   Hiri-kontrib.
	
	0,2186

	Jarduera Ekonomikoen Gaineko Zerga
	1 eta 1.4 bitarte
	1

	Lurren balioaren gehikuntza
	
	

	Gaurkotzearen koefizientea
	2 - 3,8 bitartean
	3,0 - 3,2 bitartean

	Karga-tasa
	8 eta 20 bitartean
	18

	EIOZ
	2 - 5 bitartean
	4,0


· Tasa, prezio publiko eta bestelako diru-sarreretan izan den ehuneko 24ko gorakadaren arrazoia eraikia berria den polikiroldegiko sarrerek eragin dituzten diru-sarrerak –94.924 euroko diru-sarrerak izan dira– eta herri-lurrak ureztaketa-lur bihurtzeko lanetarako lizitazioa egin zuen enpresak egindako ordainketak –44.172 euro– “Itxitako Aurrekontuetakoak Itzulketak” atalean kontabilizatu izana izan dira. Ordainketa horiek lan horien azken kostua aurrekontuan ezarria baino txikiagoa izan delako eta horrenbestez Udalak hasieran aurrekontuaren arabera ordaindutakoaren eta obrak bukatutakoan izandako egiazko kostuaren arteko aldea itzultzea dagokiolako izan dira.

Diru-sarreren aurrekontuko kontusailen lagin baten gainean azterketa egin ondoren, gastu horiek oro har egoki izapidetu eta kontabilizatu direla egiaztatu dugu. Alabaina, puntu hau azpimarratu nahi ditugu:

· Beste balorazio-ponentzia bat egiten ez den bitartean, aurrekoa 2005ekoa baita, Udalak hirilurrei eta landalurrei aplikatzekoak zaizkien tasak bereizten jarraitzen du, eta ez da egokitu Toki Ogasunei buruzko Foru Legeko 139. artikulu berrian aurreikusitako lurralde-kontribuzioaren tasa bakarrera. Foru lege hori 2006ko urtarriletik dago indarrean.

Gure aholkua:

· Indarrean dagoen legediak agindutako epearen barruan onartzea balorazio-ponentzia berria eta planteatzea lurralde-kontribuzioaren tasak.

VI.8. Bestelako diru-sarrerak 

Diru-sarreren multzoa eta haien bilakaera ondorengo taulan ikus daitezke:
	
	    Euro kopurua
	

	Beste diru-sarrera batzuk
	2010
	2009
	2010/2009 aldea (%)

	Transferentzia arruntak
	1.469.762
	1.233.662
	19

	Ondare bidezko diru-sarrerak eta herri-aprobetxamenduak
	330.401
	192.502
	72

	Inbertsio errealak besterentzea
	332.657
	-
	-

	Kapital-transferentziak eta bestelako kapital bidezko diru-sarrerak
	1.207.893
	2.519.007
	-52


Eginiko azterketatik, nabarmentzekoak dira:

· Transferentziengatiko eta diru-laguntzengatiko diru-sarrerekiko mendekotasuna ia ehuneko 36koa da, aurreko ekitaldian izan zena baino 4 puntu gutxiagokoa. Portzentajearen beherakada hori kapital-transferentzia gutxiago jaso direlako izan da batez ere.

· Transferentzia arruntetan, Estatuak Erriberriko Antzerki Klasikoko Jaialdia ospatzeko emandako 170.000 euroko diru-laguntza nabarmendu behar da. Ikus VI.3 puntua. Nabarmentzekoa da, orobat, Toki Ogasunen Parte Hartzeko Funtsaren bitartez jasotako 937.599 euroko diru-laguntza ere.

Transferentzia arrunten kapitulu hau handitzea eragin duten eragileetako bat Nafarroako Gobernuak Erriberriko Herriaren Biziberritze Sozio-ekonomikoko Plana –Asociación de la Industria Navarra erakundeak garatua– garatzeko emandako 91.450 euroko diru-laguntza izan da. Azterketa hori inbertsio gisa kodetu da; horrexegatik, hain zuzen, diru-laguntza hori ere kapital-transferentziei dagokien VII. kapituluan behar zatekeen kodetu. Udalak akats hori zuzentzeko behar zen kontabilitate-idazpena egin du.

·  Ondarearen diru-sarrerak ehuneko 72 emendatu dira, ihinztatzezko ureztapeneko lursailen eta idorreko lurlanen hektareako prezioarengatik izan diren diru-sarreren ondorioz.

·  Inbertsioen besterentzeagatiko diru-sarrerak Nafarroako Erdialdea Garatzeko Partzuergoaren egoitza eta Mankomunitateko Oinarrizko Gizarte Zerbitzuen egoitza kokatu diren orubea 175.129 eurotan besterendu delako izan dira. Ikus VI.5 puntua. Udalak 157.528 euroko beste diru-sarrera batzuk aitortu ditu, Nafarroako Gobernuak Nafarroako Kanala eraikitzeko desjabetzez kendu dizkion landalurren ordainez.

·  Kapital-transferentziei dagokienez –1.207.893 euro dira guztira–, bereziki aipatzekoak dira VI.7 puntuan aipatu den eta oraindik kobratzeko dagoen 360.087 euroko kapital-transferentzia, Nafarroako Gobernuak herri-lurrak ureztaketako lur bihurtzeko emandako diru-laguntza eta estatuak Espainiako ekonomia eta enplegua bultzatzeko planaren barruan (E Plana) emandako 387.055 euroko transferentzia, gastuari dagokion VI. kapituluan kantitate txikiagoko hainbat inbertsiotan gauzatu dena.

· Hirigintzako eragiketen ondoriozko diru-sarrerak (hirigintzako aprobetxamenduak eta kuotak) 37.597 eurokoak izan dira 2010ean, eta UE-22-B-1 unitatearen hirigintza-aprobetxamenduaren ehuneko 10ari dagozkio.

Kontusailen lagin baten gainean azterketa egin ondoren, oro har, egoki izapidetu eta kontabilizatu direla egiaztatu dugu.

VI.9. Hirigintza

Hirigintzaren kudeaketa Udalak berak egiten du; horretarako aldian-aldian kanpoko aholkularitza izaten du, zerbitzu profesionalak emateko laguntza-kontratuen bitartez.

Une honetan indarrean dagoen plana 2007ko urtarrilaren 8ko Nafarroako Aldizkari Ofizialaren 4. zenbakian onartu zen behin betiko diligentziaz.

35/2002 Foru Legearen 56. artikuluaren arabera, Udalaren Plan Orokorra Lurraren Erabilerarako Estrategia eta Ereduak eta Udalaren hirigintza-planak osatzen dute.

Udalak hirigintzako hitzarmenen erregistroa eta artxiboa dituela egiaztatu da. Era berean Hirigintzako eta Eraikuntzako hautazko Udal Ordenantzak ere badituela egiaztatu da.

UPOa garatzeko eta betetzeko programan aurreikusitako ekimenen artean EU-3 eremuko ekimena nabarmendu behar da.

VI.9.1.Birzatiketa-proiektua

Unitate hau finkatuta dauden beste unitate batzuen ondoan dago, eta lankidetza-sistemaz urbanizatu zen. Sistema honen bidez, Udalak hartzen du bere esku behar diren lanak egitea, eta gero jabeei ordainarazten die kostua.

Birzatiketa-proiektu honi 2007ko martxoaren 15ean eman zitzaion hasierako onespena, Alkatetzaren ebazpenez, eta 2008ko urtarrilaren 11n eman zitzaion behin betiko onespena.

Proiektu honek sei zuzenketa izan ditu, azkenekoa 2011-03-23an. Geroztik testu bateratu bat prestatu zen eta geroago, 2011-06-03an zazpigarren zuzenketa onartu zen, Nafarroako Auzitegi Nagusiak errekurtsoa egindakoen alde (lursailen jabeak) emandako sententzia baten ondorioz.

Lehenengo zuzenketak zenbait jabek egindako errekurtsoak ebazten ditu eta beste bostek lursailen jabetza-arazoak ebazten dituzte.

Hainbat errekurtso egin dira auzitegien aurrean; batzuetan Udalari eman zaio arrazoia, beste batzuetan errekurtsoak jarri dituzten jabeei. Hauen artean aipatzekoa da eraispen batengatiko kalte-ordaina 87.796 euroz handitzen duen bat, kalte-ordain hori, horrenbestez, jabeei ordainarazi beharko zaielarik.

Kexak bidali zitzaizkion Nafarroako Arartekoari, eta haren iradokizunak onartu zirelarik, haren egitekoa bukatu zen.

VI.9.2. Eragin ekonomiko-finantzarioa

Urbanizazioaren kostua ez dago erabat likidatuta. Txosten hau idazten den unean, gastuak 2,3 milioi eurokoak ziren, eta 2,1 milioi euroko kuotak zeuden ordainarazita; horietatik 231.811 euro udalari berari zegozkion, lursailaren zati baten jabea zenez. Geratzen ziren kuoten 1,8 milioietatik, 306.571 euro daude kobratuta.

Kobratzeko dagoen zenbateko horrek eragiten ditu diruzaintzako arazoak eta diruzaintza-gerakina negatiboa izatea. Horregatik, eta diru-laguntza jaso arte kanalaren lanak finantzatu beharragatik, 2.139.000 euroko mailegu bat eskatu zen 2010ean.

2010eko abenduan, zorraren zati bat kobratzeko, bahimendu bat egin zuen Udalak, baina errekurtsoa aurkeztu zen. Nafarroako Administrazio Auzitegiaren ebazpenean adierazten du ezen esleitutako lursailak beharturik daudela (urbanizaziozko) jarduera-sistemari dagozkion kargak hartzera eta gastuak ordaintzera eta, zorraren bermerik baldin badago, berme hori exekutatu behar dela lehendabizi.

Laburbilduz, bada, Udal Planeko R-3 unitatearen gauzatzean akats handiak egin dira, egin diren errekurtsoek, zazpi zuzenketa eta testu bateratu bat egin beharrak eta horrek guztiak unitate horretako hirigintza-jardueran eragin duen atzerapenak erakusten duten bezala. Atzerapen hori ekonomiaren eta bereziki eraikuntzaren sektorearen krisiarekin batera gertatu da; horregatik lursailen jabeek ez diote ordaintzen udalari hirigintza-lanetan dagokien partea. Nafarroako Administrazio Auzitegiaren arabera, zorra kobratzeko lehenengo garantia lursailak berak direnez, aise ondoriozta daiteke hirigintzazko jarduera horrek finantzetan izan lezakeen eraginak urte luzetan hipotekatu lezakeela Udalaren finantza-gaitasuna.

Horregatik, bada, hona gure aholkuak:

· Inbertsio esanguratsu guztiek izan behar dutela bideragarritasun-plan egoki bat.

· Lur urbanizatuaren egiazko eskaera dagoela frogatzen duten azterketak edo ageriko frogak izatea edo, bestela, lur urbanizaezina lur urbanizatua bihurtzeko eta horrek udalaren ohiko kudeaketan eraginik ez izateko behar den finantzaketa izatea.

VI.10. Gorabeherak eta zalantzak

Udalak planteatuta dauzkan gorabeherak eta zalantzak UER-3 unitatearen birzatiketari dagozkion gora jotzeko errekurtsoei eta auzi-errekurtsoei dagozkie; horietako, gehienak, hala ere, 2011n erabaki ziren.

Erabakitzeko daude:

Lursailen balioaren emendioaren gaineko zergaren likidazioaren kontra hiru sozietatek jarritako berrezartzeko errekurtsoak.

Erriberriko Udalaren kontra kudeaketa-plan bat prestatzeagatiko 11.500 euro ez ordaintzeagatiko 603/2010 Prozedura Monitorioa. 

Txosten hau Jesús Muruzabal Lerga kontu-ikuskatzaile jaunak proposatuta egin da, bera izan baita lan honen arduraduna, indarrean dagoen araudiak ezarritako izapideak bete ondoren.

Iruñean, 2012ko maiatzaren 2an.

Ganberako burua: Helio Robleda Cabezas

